Sacro et exorabili loco in honore beatorum apostolorum Petri et Pauli dicato Cluniensis cenobii, quod dunnus Maiolus, abbas, regere videtur. Ego igitur Constabulus et uxor mea Alda et filius meus Ingeldrannus, venditores, vendimus ad prefatum locum et ad monacho[s] inibi commanentes, aliquid ex rebus nostris quæ sunt sitæ in pago Matisconensi, in villa Maciaco, hoc est vineam cum mansione et curtilo simul tenente; et terminatur a mane et a sero via publica, a medio die et a cirtio terra Sancti Petri. Infra istas terminationes, totum ad integrum vendimus atque transfundimus monachis, et accipimus ab eis precium solidos XX, et faciant quod voluerint. Qui autem contradicere voluerit, non valeat vindicare quod repetit, sed judiciaria potestate convictus, auri libram I persolvat, et inantea firma et stabilis permaneat, cum stipulatione subnixa. S. Constabuli et Aldæ, uxoris ejus, et filii ejus Ingeldranni, qui fieri et firmare rogaverunt. S. Oddonis. S. Evrardi. S. Vulfardi. S. Nadalis. S. Lantberti. S. Richerii. S. Rotberti. S. Oddonis. S. Sieverti. S. Malvuini. Data mense martio, anno XX Lotharii regis. Rothardus scripsit.